Peter Butenschøn

Peter Henrik Butenschøn (født 20. april 1944) er en norsk arkitekt. Han er fra Enebakk og bor i Oslo. Butenschøn er utdannet arkitekt fra University of Cambridge (1966), Georgia Institute of Technology, og Harvard University (1970).


== Yrkesliv ==
Etter å ha arbeidet et par år i arkitektfirmaet Kallmann & McKinnell i Boston var han fra 1973 til 1980 amanuensis i byplanlegging ved Arkitekthøgskolen i Oslo. 1980–1982 ledet han den norske delen av Europarådets bymiljøkampanje samtidig som han drev egen praksis som arkitekt og byplanlegger. Han var arkitekturkritiker i Dagbladet 1976–1982, og medredaktør av fagtidsskriftet Byggekunst 1979–1982 sammen med Tore Brantenberg og Sven Erik Svendsen. I 1983 var Butenschøn en av grunnleggerne av stiftelsen IN'BY (Institutt for byutvikling) som han ledet fram til han i 1991 ble rådgiver for design og arkitektur i Kulturdepartementet. Han var en pådriver for opprettelsen av Norsk Form der han var direktør fra starten i 1993 til 2002. Fra 2003 til 2008 var han rektor ved Kunsthøgskolen i Oslo. Han har siden 2008 hatt praksis som frittstående rådgiver i arkitektur og byplanlegging. Styreleder i Stiftelsen Mela og i Melahuset AS. 
Peter Butenschøn skrev i 1987 boken «Det nye Oslo» sammen med sin kone Tone Lindheim. Han utga i 2008 «Byen - en bruksanvisning», i 2012 «Norske gater og plasser», i 2013 «Oslo - steder i byen», i 2016 Stortinget, og i 2018 Husimellom - en reise i norsk arkitektur. 


== Bibliografi ==
Skyldig lydighet. En bok om soldaters verden (norsk). Oslo: Gyldendal. 1974. ISBN 8205068313. 
Oslo-bilder. En fotografisk dokumentasjon av bo- og leveforhold i 1981-82 (norsk). Bergen: Universitetsforlaget. 1982. ISBN 8200055612.  (sammen med Åsmund Lindal, utgitt i samarbeid med Bymiljøkampanjen, Norsk forening for bolig- og byplanlegging (Oslo avdeling) og Selskabet for Oslo Byes Vel)
Det nye Oslo. Idéer og prosjekter for bykjernen (norsk). Oslo: Dreyer. 1987. ISBN 8209104586.  (sammen med Tone Lindheim,  med tegninger av Marianne Brochmann)
På ville veier. Hvordan bygde vi landet? (norsk). Oslo: Norsk form. 1993. ISBN 8245200034.  (sammen med Odd Børretzen og Ola Røe)
-bare plast?! Revolusjon i design (norsk). Norsk form, Senter for design, arkitektur og bygningsmiljø i samarbeid med Messels forl. 1995. ISBN 8245200093.  (sammen med Bente M. Dahl, Widar Halén,  foto av Terje Agnalt)
Gode byrom. Verktøykasse for møtesteder i byer og tettsteder (norsk). Oslo: Norsk form. 1997. ISBN 8245200158. 
Design from Norway (Norsk (bokmål);Engelsk;Tysk;Fransk). Kjøbenhavn: World Pictures. 1997. ISBN 8787541475. 
Til stede. Byens rom (norsk). Norsk form I samarbeid med Pax. 2003. ISBN 8245200271.  (sammen med Maren Hersleth Holsen)
Tid i arkitektur. Om å bygge i fire dimensjoner. Akademisk publisering. 2009. ISBN 9788281520271. 
Byen. En bruksanvisning (norsk). Aschehoug. 2009. ISBN 9788203237454. 
Norske gater og plasser. Våre viktige byrom gjennom 200 år (norsk). Press. 2012. ISBN 9788275475730.  (sammen med  Guri Dahl (foto), Ingun Bruskeland Amundsen, Riksantikvaren og Statens vegvesen)
Oslo. Steder i byen (norsk). Oslo: Press. 2013. ISBN 9788275476430.  (foto av Sigurd Fandango)
Stortinget. Huset på Løvebakken gjennom 150 år (norsk). Oslo: Forlaget Press. 2016. ISBN 978-82-7547-766-6. «Utgitt i samarbeid med Stortinget.»  (foto av Ivan Brodey)
The Storting: 150 years of the Norwegian parliament building (engelsk). Forlaget Press. 2016. ISBN 978-82-328-0035-3. «Utgitt i samarbeid med Stortinget.»  (foto av Ivan Brodey)


== Familie ==
Peter Butenschøn er sønn av Barthold A. Butenschøn og Ragnhild Butenschøn (hun av slekten Jakhelln). Han er bror til statsviteren Nils Butenschøn og far til interiørarkitekten Nikolai Butenschøn.


== Referanser ==


== Litteratur ==
Gunnarsjaa, Arne (2007). Arkitekturleksikon. Oslo: Abstrakt Forlag AS. s. 142. ISBN 978-82-7935-197-9. 


== Eksterne lenker ==

(no) Publikasjoner av Peter Butenschøn i BIBSYS